ΚΑΝΟΝΙΣΜΟΣ (ΕΟΚ) αριθ. 790/91 ΤΗΣ ΕΠΙΤΡΟΠΗΣ της 27ης Μαρτίου 1991 που τροποποιεί τον κανονισμό (ΕΟΚ) αριθ. 2200/87 για τις γενικές διατάξεις της συγκέντρωσης στην Κοινότητα των προιιόντων που χορηγούνται ως κοινοτική επισιτιστική βοήθεια

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3972/86 του Συμβουλίου της 22ας Δεκεμβρίου 1986 για την πολιτική και τη διαχείριση της επισιτιστικής βοήθειας (1), όπως τροποποιήθηκε τελευταία από τον κανονισμό (ΕΟΚ) αριθ. 1930/90 (2),

Εκτιμώντας:

ότι ο κανονισμός (ΕΟΚ) αριθ. 3972/86 προβλέπει τον καθορισμό κανόνων που αφορούν τη συγκέντρωση των προϊόντων που χορηγούνται ως κοινοτική επισιτιστική βοήθεια- ότι πρέπει να προσδιοριστούν ειδικά οι διατάξεις αυτές στην περίπτωση συγκέντρωσης μέσα στην ίδια την Κοινότητα-

ότι οι διατάξεις αυτές έχουν καθοριστεί στον κανονισμό (ΕΟΚ) αριθ. 2200/87 της Επιτροπής (2)- ότι πρέπει να αναθεωρηθούν ή να συγκεκριμενοποιηθούν ορισμένες διατάξεις προκειμένου να εξασφαλιστεί μια ενιαία και ορθολογική εφαρμογή-

ότι τα προβλεπόμενα στον παρόντα κανονισμό μέτρα συμφωνούν με τη γνώμη της Επιτροπής Επισιτιστικής Βοήθειας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2200/87 τροποποιείται ως εξής:

1. Το άρθρο 18 παράγραφος 1 αντικαθίσταται από το ακόλουθο κείμενο:

"1. Το ποσό που πρέπει να πληρωθεί στον ανάδοχο είναι κατ' ανώτατο όριο το ποσό της προσφοράς προσαυξημένο, κατά περίπτωση, με τα έξοδα που προβλέπονται στο άρθρο 19, και μειωμένο κατά περίπτωση κατά τις μειώσεις της παραγράφου 2 και τις κρατήσεις που αναφέρονται στο άρθρο 22 παράγραφος 7.

Σε περίπτωση που, σύμφωνα με το άρθρο 7 παράγραφος 3 στοιχείο η), ο διαγωνισμός αφορά την κατακύρωση προμήθειας για μέγιστη ποσότητα συγκεκριμένου προϊόντος, το ποσό που πρέπει να πληρωθεί είναι το ποσό που αναφέρεται στην προκήρυξη του διαγωνισμού με την επιφύλαξη της εφαρμογής της μειώσεως ή κρατήσεων που αναφέρονται στο άρθρο 19.

Η καταβολή στον ανάδοχο πραγματοποιείται με την επιφύλαξη της επιστροφής ή της εισφοράς που εφαρμόζονται κατά την εξαγωγή καθώς και των άλλων ποσών που καθορίζονται στη νομοθεσία τη σχετική με το εμπόριο γεωργικών προϊόντων."

2. Το άρθρο 22 αντικαθίσταται από το ακόλουθο κείμενο:

"Άρθρο 22

Οι εγγυήσεις, που συστήνονται κατ' εφαρμογή των άρθρων 8, 12 και του άρθρου 18 παράγραφος 5, αποδεσμεύονται ή καταπίπτουν, ανάλογα με την περίπτωση, με τους όρους του παρόντος άρθρου.

1. Η εγγύηση συμμετοχής στο διαγωνισμό που προβλέπεται στο άρθρο 8 αποδεσμεύεται:

α) με γραπτή τηλεπικοινωνία της Επιτροπής, όταν η προσφορά δεν είναι έγκυρη κατά την έννοια του άρθρου 7 ή δεν έχει γίνει αποδεκτή ή όταν δεν δίδεται συνέχεια στο διαγωνισμό σύμφωνα με το άρθρο 9 παράγραφοι 5 και 6-

β) όταν ο προσφέρων, που έχει ορισθεί ανάδοχος, έχει συστήσει την εγγύηση παράδοσης που προβλέπεται στο άρθρο 12 παράγραφος 2.

2. Η εγγύηση παράδοσης που προβλέπεται στο άρθρο 12 αποδεσμεύεται πλήρως με ανακοίνωση της Επιτροπής όταν ο ανάδοχος:

α) έχει υποβάλει την απόδειξη της σύστασης της εγγύησης που προβλέπεται στο άρθρο 18 παράγραφος 5 και μετά τη λήψη από την Επιτροπή της αίτησης για προκαταβολή προσηκόντως υποβεβλημένης-

β) έχει εκτελέσει την προμήθεια τηρώντας όλες τις υποχρεώσεις του-

γ) έχει απαλλαγεί από τις υποχρεώσεις του, κατ' εφαρμογή του άρθρου 13 σημείο 5 τρίτο εδάφιο και του άρθρου 19 παράγραφος 2 τελευταίο εδάφιο-

δ) δεν έχει πραγματοποιήσει την προμήθεια για λόγο ανωτέρας βίας που έχει αναγνωρίσει η Επιτροπή.

3. Εκτός από περίπτωση ανωτέρας βίας, η εγγύηση παράδοσης που προβλέπεται στο άρθρο 12 αποτελεί αντικείμενο τμηματικών κρατήσεων που πραγματοποιούνται σωρευτικά, στις ακόλουθες περιπτώσεις, με την επιφύλαξη του σημείου 7:

- κράτηση μέχρι το ποσοστό του κόστους των ποσοτήτων που δεν παραδόθηκαν με την επιφύλαξη των ορίων ανοχής που αναφέρονται στο άρθρο 17 παράγραφος 4,

- κράτηση μέχρι 20 % του συνολικού ποσού της θαλάσσιας μεταφοράς που αναφέρεται στην προσφορά, εφόσον το πλοίο που ναύλωσε ο ανάδοχος για προμήθεια δεν πληροί τους όρους του άρθρου 14 παράγραφος 2,

- κράτηση μέχρι 0,1 % του κόστους των ποσοτήτων που παραδόθηκαν εμπρόθεσμα, για κάθε ημέρα καθυστέρησης.

Οι κρατήσεις που αναφέρονται στην πρώτη και τρίτη περίπτωση δεν εφαρμόζονται σε περίπτωση που οι διαπιστούμενες παραβάσεις δεν καταλογίζονται στον ανάδοχο και δεν συνεπάγοναι την καταβολή αποζημίωσης από ασφάλιση.

4. Η εγγύηση προκαταβολής που προβλέπεται στο άρθρο 18 παράγραφος 5:

α) αποδεσμεύεται πλήρως κατά τον ίδιο τρόπο με την εγγύσης παράδοσης στις περιπτώσεις που αναφέρονται στην παράγραφο 2 στοιχεία β) και γ)-

β) αποτελεί το αντικείμενο τμηματικών κρατήσεων κατ' εφαρμογή mutatis mutandis των διατάξεων της παραγράφου 3.

5. Η ισχύουσα εγγύηση κρατείται πλήρως σε περίπτωση που η Επιτροπή διαπιστώνει την μη εκτέλεση της προμήθειας, κατ' εφαρμογή του άρθρου 20.

6. Η εγγύηση παράδοσης ή προκαταβολής αποδεσμεύεται κατ' αναλογία των ποσοτήτων για τις οποίες έχει καθιερωθεί το δικαίωμα καταβολής του υπολοίπου. Η εγγύση αυτή καταπίπτει για τις άλλες ποσότητες.

7. Η Επιτροπή προβαίνει σε αφαίρεση των ποσών των εγγυήσεων που καταπίπτουν κατ' εφαρμογή των παραγράφων 3 και 6 ανωτέρω, από το τελικό ποσό που πρέπει να καταβληθεί. Η εγγύηση παράδοσης ή προκαταβολής αποδεσμεύεται συγχρόνως και πλήρως." Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται όσον αφορά τις προμήθειες για τις οποίες η προκήρυξη του διαγωνισμού έχει δημοσιευτεί μετά την ημερομηνία αυτή. Εφαρμόζεται επίσης στις προμήθειες για τις οποίες δεν έχει ακόμα, κατά την ημερομηνία αυτή, συσταθεί από τους ενδιαφερόμενους αναδόχους η εγγύηση που προβλέπεται στο άρθρο 18 παράγραφος 5 του κανονισμού (ΕΟΚ) αριθ. 2200/87. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Μαρτίου 1991. Για την Επιτροπή

Manuel MARIN

Αντιπρόεδρος

(1) ΕΕ αριθ. L 370 της 30. 12. 1986, σ. 1. (2) ΕΕ αριθ. L 174 της 7. 7. 1990, σ. 6. (3) ΕΕ αριθ. L 204 της 25. 7. 1987, σ. 1.